Medaljen var basert på emblemet for nazipartiets partidag i 1938 og ble designet av professor Richard Klein. På advers er det en mann, stående på et podium med det tredje rikes riksvåpen, med et tysk hakekorsflagg. Med den andre hånden hjelper han en annen mann med avslitt kjetting opp på podiet. På revers er datoen av annekteringen, 13. mars 1938, omgitt av setningen: «Ein Volk, Ein Reich, Ein Führer» (ett folk, ett rike, en fører). Medaljen har et medaljebånd som er rødt med hvit/sort/hvit stripe på begge sidene av båndet. Medaljen ble produsert av buntmetall.